‘แอกซ่า’สู้ศึกตลาดสุขภาพไม่ต้องหาหมอ
กรุงไทยแอกซ่า จัดหนัก ปล่อย 2 ประกันสุขภาพ ไม่ต้องเช็กร่างกาย
11 ส.ค. 2554

กรุงไทยแอกซ่า จัดหนัก ปล่อย 2 ประกันสุขภาพ ไม่ต้องเช็กร่างกาย
นางสายฝน สัจจศิลา ประธานเจ้าหน้าที่บริหารฝ่ายการตลาด บริษัท กรุงไทยแอกซ่า เปิดเผยว่า บริษัทเปิดตัวแผนประกันใหม่ “สุขภาพตรงใจ” และ “สุขภาพสุดคุ้ม” ที่ให้สิทธิยืดหยุ่นในการพิจารณารับประกันภัย โดยเฉพาะการที่สามารถซื้อความคุ้มครองสุขภาพได้สูงสุด ภายใต้วงเงินการซื้อประกันชีวิต 1 แสนบาท โดยไม่ตรวจสุขภาพ 
ทั้งนี้ แผนประกันสำเร็จรูป สุขภาพตรงใจ ให้ความคุ้มครองทั้งในส่วนของค่ารักษาพยาบาล ค่าชดเชยรายได้กรณีเข้ารักษาตัวในโรงพยาบาล พร้อมทั้งความคุ้มครองอุบัติเหตุ และความคุ้มครองการเสียชีวิต ตลอดจนผลประโยชน์เงินคืนรายปี 
ด้านแผนประกันสำเร็จรูป สุขภาพสุดคุ้ม ให้ความคุ้มครองคุ้มค่า โดยเฉพาะการปรับเพิ่มผลประโยชน์การเสียชีวิต และผลประโยชน์จากการออม รวมถึงค่าชดเชยรายได้กรณีเข้ารักษาตัวในโรงพยาบาล และความคุ้มครองอุบัติเหตุ ส่วนอัตราเบี้ยประกันขึ้นอยู่กับอายุ และแผนสุขภาพที่เลือก